Rikunarita-ORG/Wikinium huggingface dataset:
# מדיניות

**מדיניות** היא מערכת עקרונות, כללים והנחיות שנקבעת על ידי גוף מסוים כגון ממשלה, ארגון, מוסד ציבורי, מפלגה או חברה, ומטרתה להוביל לקבלת החלטות מסודרות ומאורגנות על מנת לפתור בעיה או להשיג תוצאות רציונליות. ישנם מספר סוגי מדיניות, כגון מדיניות פוליטית המגובשת על ידי ממשלות ורשויות ציבוריות, מדיניות ארגונית המגובשת על ידי חברות וארגונים, מדיניות חוץ המגובשת על ידי מדינה בזירה הבינלאומית, מדיניות כלכלית המגובשת על ידי כלכלנים ומדיניות חינוך המגובשת על ידי גופי בריאות ורווחה.

מדיניות נקבעת על ידי חוקרים המתמחים בלימודי מדיניות , תת-תחום של מדע המדינה הכולל ניתוח של תהליך קביעת מדיניות (תהליך המדיניות) וגיבוש תוכן מדיניות (ניתוח מדיניות). המונח "מגבש מדיניות" (Policymaker) משמש לתיאור אנשים העוסקים בפיתוח ובעריכה של מדיניות, ולהם חשיבות רבה בהחלטות המתקבלות ברמה הפרלמנטרית.

## סוגים

### מדיניות פיסקלית

 ערך מורחב – **מדיניות פיסקלית**

מדיניות פיסקלית היא מדיניות העוסקת בניהול מערכת המשתנים הריאליים של המשק. מונח זה מתייחס כמעט תמיד להוצאות הממשלה והאופן שבו הן ממומנות – על ידי הטלת מיסים או יצירת חוב ציבורי. מטרת המדיניות היא השגת יעדי הממשלה שנקבעו, כגון קצב הצמיחה של הכלכלה (בטווח הקצר בלבד, כאמור), מניעת אבטלה, ריסון האינפלציה, יציבות שער החליפין, הקטנת החוב הלאומי וכדומה.

### מדיניות מוניטרית

 ערך מורחב – **מדיניות מוניטרית**

מדיניות מוניטרית היא מדיניות העוסקת בניהול מערכת המשתנים הנומינליים במשק. מונח זה מתייחס, לרוב, לכמות הכסף ואמצעי התשלום במשק (וליחס בינם לבין התוצר).

### מדיניות חלוקתית

מדיניות חלוקתית היא מדיניות העוסקת בהקצאת משאבים, שירותים או הטבות לקבוצת אנשים מסוימת מבלי להפחית באופן משמעותי את זמינות המשאבים לקבוצות אחרות. מדיניות זו שואפת לעיתים קרובות לקדם שוויון כלכלי או חברתי באמצעות סובסידיות, תוכניות רווחה ומימון חינוך ציבורי.

### מדיניות רגולטורית

מדיניות רגולטורית היא מדיניות העוסקת בשליטה או ברגולציה של יחידים, ארגונים או תעשיות. מדיניות זו עוסקת בנושאים הקשורים לבטיחות הציבור, להגנת הצרכן ולשמירה על הסביבה. מדיניות רגולטורית מקודמת לרוב על ידי ממשלות. לדוגמה במקרים של תקנות סביבתיות, חוקי עבודה ותקני בטיחות למזון ולתרופות.

### מדיניות אופקית

מדיניות אופקית היא מדיניות העוסקת ביישום דרך עבודה משותפת של ממשלתות ומגזרים חברתיים. מדיניות זו עוסקת בנושאים הקשורים לחברה כגון עוני ואינטגרציה חברתית.

## קישורים חיצוניים

 מדיה וקבצים בנושא **מדיניות** בוויקישיתוף
## הערות שוליים
# שחמת הכבד

שחמת הכבד|  |
|
תחום |
גסטרואנטרולוגיה  |
|
מיקום אנטומי |
כבד  |
|
גורם | אלכוהוליזם, מחלת כבד כרונית חסימתית, hereditary haemochromatosis, דלקת כבד אוטואימונית, דלקת כבד, Indian childhood cirrhosis, מחלת וילסון  |
|
טיפול | * bumetanide
* tolvaptan
* boceprevir
* peginterferon alfa-2b
* daclatasvir
* adefovir
* ריבאווירין
* peginterferon alfa-2a
* simeprevir
* sofosbuvir
* ledipasvir/sofosbuvir
* ethacrynic acid
* פורוסמיד
* obeticholic acid
* torasemide
* rifaximin
* ethacrynate sodium
* entecavir hydrate
 |
|
קישורים ומאגרי מידע |
|
eMedicine | 185856  |
|
MeSH |
D008103 |
|
סיווגים |
| ICD-11 | DB93.1  |
|   |

צילום מיקרוסקופי של כבד עם שחמת הכבד.
חולה בשחמת הכבד, עם בטן נפוחה עקב מיימת ועם תופעת ראש מדוזה - ורידים בולטים סביב הטבור, עקב יתר לחץ דם בווריד שער הכבד, ומעבר דם בהשקה שבין וריד שער הכבד, לבין הווריד הנבוב התחתון
**שחמת הכבד** (באנגלית: **Cirrhosis**), או בשמה המקוצר **שחמת**, היא מחלה של הכבד, שבמהלכה הרקמות של הכבד נהרסות ומוחלפות ברקמה צלקתית, מה שגורם להפרעה בזרימת הדם אל תאי הכבד ושיבוש פעילות הכבד.

המחלה נובעת מסיבוכים של דלקת כבד נגיפית מסוג B או C, צריכה מופרזת של אלכוהול, כבד שומני, תזונה לקויה, חשיפה לרעלים או טפילים מסוימים, וכן עקב נטילת תרופות כגון מתוטרקסט.

התסמינים לשחמת הם עייפות, אובדן תיאבון, ירידה במשקל ובחילות. אלו נגרמים בגלל פגיעה ביכולתו של הכבד לווסת את רמת המומסים בדם. תסמינים המופיעים בשלבים מאוחרים יותר של המחלה הם נטייה לדימומים ולהפרעות בקרישה, מיימת, ורידים בולטים, צהבת ועוד.

נכון להיום, הנזק הנגרם הוא בלתי הפיך, וההחלמה המוחלטת היחידה למחלה כרוכה בהשתלת כבד – אף על פי שגם אז התוצאה תלויה במצב החולה ובתדירות השחמת. גילוי מוקדם יכול לעכב את התקדמות המחלה ולהפחית את הסיבוכים.

## קישורים חיצוניים

 מדיה וקבצים בנושא **שחמת הכבד** בוויקישיתוף
* על שחמת הכבד מתוך אתר Doctors
* שחמת הכבד: תסמינים ודרכי טיפול, באתר BEOK, פברואר 2017
* שחמת הכבד, באתר שיבא תל השומר
* שחמת הכבד, באתר אנציקלופדיה בריטניקה (באנגלית)
* שחמת הכבד, באתר מרכז רפואי רבין

 ערך זה הוא קצרמר בנושא מחלות. אתם מוזמנים לתרום לוויקיפדיה ו**להרחיב אותו**.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
# קליפה (בוטניקה)

קליפת עץ אורן
**הקליפה** היא השכבה החיצונית של הגבעולים והשורשים בצמחים כגון עצים ושיחים. הקליפה מכסה ומגנה על העץ מפני נזקים ומחלות.

הקליפה מורכבת משלוש שכבות - הפלוגן, הפלאם והקמביום הווסקולרי. הקליפה יכול להוות בסביבות 10-15% מהמשקל הכולל של העץ.

## קישורים חיצוניים

 מדיה וקבצים בנושא **קליפה** בוויקישיתוף
* קליפה, באתר אנציקלופדיה בריטניקה (באנגלית)

 ערך זה הוא קצרמר בנושא בוטניקה. אתם מוזמנים לתרום לוויקיפדיה ו**להרחיב אותו**.